Baroque Cathedral of St. Paul in Mdina Lorenzo Gafa` twieled fil-Birgu fis-sena 1639 u beda l-karriera tiegħu bħala karver tal-ġebel ma' missieru u ħuh il-kbir Melchiorre Gafa". Sas-sittinijiet tas-seklu 17, huwa żviluppa interess fl-arkitettura u fassal jew kien involut fil-kostruzzjoni ta' numru ta' knejjes madwar Malta bħall-knisja ta' San Pawl fir-Rabat, San Pawl Nawfragu fil-Belt Valletta, il-Knisja ta' Sarria fil-Furjana, u fassal ukoll il-Katidral Barokk ta' San Pawl fl-Imdina wara ż-żarmar tal-bini oriġinali fl-1696. Lorenzo miet fis-16 ta' Frar 1703 fl-età ta' 64 sena.